Persatuan Sepak Bola Seluruh Indonesia

Persatuan Sepak Bola Seluruh Indonesia (atau nama singkatannya PSSI) ialah badan pentadbiran bola sepak di Indonesia (dikenali di sana dengan istilah "sepak bola"). Ia diasaskan pada 19 April 1930 iaitu 15 tahun sebelum kemerdekaan Indonesia dari kekuasaan pihak Belanda. PSSI menyertai Konfederasi Bola Sepak Asia pada tahun 1954 dan FIFA pada tahun 1952. Di dalam senarai bola sepak antarabangsa terkini, bola sepak Indonesia disenaraikan di tangga ke-166.

Sejarah

250px|left|thumb|Logo lama bagi Persatuan Sepak Bola Indonesia.
PSSI telah diasaskan oleh seorang jurutera awam bernama Soeratin Sosrosoegondo, yang telah memperolehi ijazahnya di Jerman dan kembali ke Indonesia pada tahun 1928. Di Indonesia, beliau bekerja di sebuah syarikat Belanda di Yogyakarta dan telah menjadi orang Indonesia yang pertama bekerja di syarikat itu. Walau bagaimanapun, kemudiannya dia berhenti bekerja dari syarikat tersebut dan menjadi lebih aktif di dalam pergerakan revolusi. Sebagai seorang yang mencintai bola sepak, beliau sedar bahawa bola sepak boleh menjadi "senjata" Indonesia untuk mengumpulkan lelaki-lelaki Indonesia dan memaksa koloni Belanda untuk keluar dari Indonesia.

Untuk menjayakan misinya, Soeratin telah mengadakan banyak pertemuan dengan pemain-pemain bola sepak profesional Indonesia pada masa itu, kebanyakan melalui kenalan peribadi oleh kerana mereka mahu mengelak daripada polis Belanda. Kemudian, di dalam satu pertemuan yang diadakan di Jakarta dengan Soeri, ketua Vetbalbond Indonesische Jakarta (VIJ), dan pemain-pemain lain, mereka memutuskan untuk mengasaskan sebuah organisasi bola sepak kebangsaan. Pada April 19, 1930, kebanyakan semua bukan organisasi kebangsaan, seperti Voetbalbond Indonesische Jakarta (Jakarta), Bandoengsche Indonesische Voetbal Bond (Bandung), Persatuan Sepakbola Mataram (Yogyakarta), Madioensche Voetbal Bond (Madiun), Indonesische Voetbal Bond Magelang (Magelang), Soerabajashe Indonesische Voetbal Bond (Surabaya), dan Vortenlandsche Voetbal Bond (Solo) telah berkumpul pada mesyuarat akhir dan mengasaskan Persatoean Sepakbola Seloeroeh Indonesia (Football Association of Indonesia atau PSSI) dengan Soeratin sebagai pemimpin yang pertama.

Di dalam tahun-tahun awal PSSI, kebanyakannya mereka menggunakan bola sepak sebagai kaedah untuk mencegah kawalan Belanda ke atas koloni dengan mengumpulkan semua pemain bola sepak yang kebanyakannya lelaki. Pada tahun 1936, NIVB telah berubah menjadi NIVU (Nederlandsh Indische Voetbal Unie) dan kerjasama dengan Belanda telah bermula. Pada tahun 1938, dengan "Dutch East Indies" sebagai satu nama, NIVU telah menghantar pasukan mereka ke Piala Dunia 1938. Bagaimanapun, kebanyakan daripada para pemain datangnya dari  NIVU, di sebalik PSSI, walaupun terdapat 9 pemain Tionghoa/"pribumi". Hasilnya, Soeratin menyarakan rasa tidak puas hatinya kerana beliau menghendaki satu perlawanan di antara NIVU dan PSSI sebelum piala dunia. Tambahan lagi, beliau juga berasa malu kerana bendera yang digunakan di piala dunia adalah bendera NIVU (Belanda). Kemudian Soeratin telah membatalkan perjanjian di antara  NIVU dan Muhammad Rizki pada kongres PSSI pada tahun 1939 di Solo. 

Apabila tentera Jepun datang ke Indonesia, PSSI telah menjadi tidak aktif kerana Jepun telah mengklasifikasikan PSSI sebagai  organisasi Tai Iku Kai's , atau sebuah persatuan sukan Jepun.

 Struktur pentadbiran PSSI 
 Pengerusi 
Saat ini, masa jabatan Pengerusi Umum PSSI adalah 4 tahun. Berikut  ialah senarai Ketua Umum PSSI:
No Nama Awal jawatan Akhir jawatan 1Soeratin Sosrosoegondo193019402Artono Martosoewignyo194119493Maladi195019594Abdul Wahab Djojohadikoesoemo196019645Maulwi Saelan196419676Kosasih Poerwanegara196719746Bardosono197519777Moehono197719778Ali Sadikin197719819Sjarnoebi Said1982198310Kardono1983199111Azwar Anas1991199912Agum Gumelar1999200313Nurdin Halid20031 April 2011*Agum Gumelar(Pengerusi Jawatan Kuasa Normalisasi PSSI)1 April 20119 Julai 201114Djohar Arifin Husin9 Julai 201118 April 201515La Nyala Mattalitti (Digantung tugas, PSSI dibekukan)18 April 201530 May 2015 16Edy Rahmayadi10 November 2016201917Mochamad Iriawan2 November 201916 Februari 202318Erick Thohir16 Februari 2023Petahana

Lihat juga
Liga Super Indonesia
Sistem liga bola sepak Indonesia

Rujukan

Pautan luar
Indonesia di laman FIFA
Indonesia di laman FIFA

Category:Bola sepak di Indonesia
Category:Ahli persatuan Konfederasi Bola Sepak Asia